open-index/open-wikipedia-markdown huggingface dataset:
ჰასან ბეგ აღალაროვი

**ჰასან ბეგ აღალაროვი** () — აზერბაიჯანული წარმოშობის რუსეთის სამხედრო მოღვაწე, გენერალ-ლეიტენანტი. ჰასან ბეგ აღალაროვი იყო პირველი აზერბაიჯანელი, რომელიც დაჯილდოებულ იქნა წმინდა გიორგის ორდენით უშუალოდ საბრძოლო მოქმედებების დროს. თავი გამოიჩინა 1849 წლის 21 ივლისის ბრძოლაში დებრეცენეს ბრძოლაში უნგრული აჯანყების (1848-1849) ჩახშობის დროს.

## ბიოგრაფია
ჰასან ბეგ აღალაროვი დაიბადა 1821 წელს თბილისში, კეთილშობილ ოჯახში. საერთო განათლება მიიღო თბილისის გიმნაზიაში. სამხედრო სამსახური დაიწყო 1834 წელს ამიერკავკასიის საცხენო-მუსულმანურ რაზმში.

1834 წელს ვარშავაში მივლინებული ამიერკავკასიის საცხენო-მუსულმანურ რაზმის შემადგენლობაში შტაბს-კაპიტან კუშტეშენსკი ისმაილ-ბეგთან, პორუჩიკ ბაქიხანოვთან, პორუჩიკ ჯაფარ კული აღა ბაქიხანოვთან (აბასკული - აღა ბაქიხანოვის უმცროსი ძმა) ერთად ასევე იყო პრაპორშიკ (1835 წლის 8 ოქტომბრიდან ამ წოდებით) ჰასან ბეგ აღალაროვიც იყო მივლინებული.

1840 წელს შტაბს-კაპიტან ჰასან ბეგ აღალაროვი დაჯილდოებული იყო წმ.სტანისლავის ორდენით. 1849 წელს ამიერკავკასიის საცხენო-მუსულმანურ რაზმი ბრძოლაში დებრეცენეს ბრძოლაში უნგრული აჯანყების ჩახშობის დროს დაეუფლა აჯანყებულების ოთხ ზარბაზანს. ამ ბრძოლისათვის რაზმს გადაეცა წმ. გიორგის დროშა. ბრძოლაში გამოჩენილი სიმამაცის გამო მეთაურის თანაშემწე პოლკოვნიკ ჰასან ბეგ აღალაროვი 1849 წლის 28 აგვისტოს დაჯილდოვებულ იქნა წმ. გიორგის IV ხარისხის ორდენით (ბრძანება № 8147 გრიგოროვიჩ - სტეპანოვის სიის მიხედვით).

მთავარსარდალ გენერალ-ფელდმარშალ პასკევიჩის დასაჯილდოვენბელი წარდგინებიდან: დებრეცენეს ბრძოლაში ამბოხებულ უნგრელებთან, 1849 წლის 21 ივლისს, ამიერკავკასიის საცხენო-მუსულმანურ რაზმის სამასი ცხენოსანით, მარცხენა ფლანგზე, გაანადგურა მოწინააღმდეგის ქვეითი ჯარი და დაეუფლა ორ ზარბაზანს, შემდეგ დაედევნა მოწინააღმდეგეს ქალაქში და აიყვანა 300 მეტი ტყვე.

## სქოლიო
კატეგორია:დაბადებული 1812
კატეგორია:თბილისში დაბადებულები
კატეგორია:აზერბაიჯანული არისტოკრატია
კატეგორია:წმინდა ანას I ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
კატეგორია:გარდაცვალების წელი უცნობია
ქვიშის ქურციკი

**ქვიშის ქურციკი** ან **სუსტ-რქიანი ქურციკი** () — წყვილჩლოქოსანი ძუძუმწოვარი ძროხისებრთა ოჯახისა. გავრცელებულია საჰარის რამდენიმე რეგიონში. მათ შორის ალჟირში, ჩადში, ეგვიპტეში, ლიბიასა და სუდანში.

## ლიტერატურა
* Chris & Tilde Stuart: Field Guide to the Larger Mammals of Afrika. Struik, 2000, ISBN 1-86872-534-0 .
* 

* 

* 

## რესურსები ინტერნეტში
* ARKive - Images and movies of the rhim gazelle *(Gazella leptoceros)* 
* Bizarre Survival Tactic: Gazelles Shrink Heart to Beat Heat 
* Rhim gazelle's postal stamps on YouTube

## სქოლიო
კატეგორია:გაზელი
არაგვი დუშეთი (საფეხბურთო კლუბი)

**„არაგვი“** — საქართველოს საფეხბურთო კლუბი ქალაქ დუშეთიდან. საშინაო მატჩებს ატარებს დუშეთის ცენტრალურ სტადიონზე.

## ისტორია
2008-2009 წლების სეზონში დუშეთის „არაგვმა“ შიოლა შიოლაშვილის ხელმძღვანელობით მეორე ლიგაში პირველი ადგილი დაიკავა, რის შედეგადაც შემდეგ სეზონში პირველ ლიგაში უნდა ეთამაშა, თუმცა ფინანსური პრობლემების გამო დუშეთის მუნიციპალიტეტმა კლუბი გათამაშებიდან მოხსნა. კლუბის დაშლის მიუხედავად საფეხბურთო სკოლამ მაინც განაგრძო არსებობა დუშეთში.

რამდენიმე წლის შემდეგ კლუბი აღდგა, თუმცა ფინანსური პრობლემები ბოლომდე მაინც ვერ გადაიჭრა. ინტერვიუში „არაგვის“ გენერალურმა დირექტორმა სოსო ჭიკაიძემ განაცხადა, რომ მუნიციპალიტეტის მიერ აღმოჩენილი დახმარება არ იყო საკმარისი გუნდის ასაწყობად.

2017 წლის აგვისტოში დადასტურდა, რომ კლუბის მთავარი სპონსორი გახდა კომპანია „ჯაბა კრედიტი“. ამის შემდეგ „არაგვმა“ რამდენიმე ახალი მოთამაშე დაიმატა.

2017 წელს „არაგვი“ რეგიონულ ლიგის „ბ“ ჯგუფში ასპარეზობდა. საბოლოო ჯამში გუნდმა სატურნირო ცხრილში 60 ქულით მეორე ადგილი დაიკვა. პლეი-ოფის მატჩში გორში დუშეთის „არაგვმა“ წალენჯიხის „სქურს“ სძლია და მესამე ლიგაში აღზევდა.

2025 წლის 15 დეკემბერს, გუნდმა პლეი-ოფში, პენალტების სერიის შედეგად, თბილისის ლოკომოტივი დაამარცხა და ეროვნული ლიგა 2-ში გადავიდა.

## იხილეთ აგრეთვე
* საქართველოს საფეხბურთო კლუბების სია

## სქოლიო
კატეგორია:საქართველოს საფეხბურთო კლუბები
ლატავრი ბაგრატიონი

**ლატავრი ბაგრატიონი** — ადარნასეს ქალიშვილი, რომელიც ცოლად ჰყავდა ქართლის ერისმთავარ ჯუანშერ არჩილის ძეს. 

„მატიანე ქართლისაჲს“ ცნობით, ჯუანშერის დედა თავდაპირველად ამ ქორწინების წინააღმდეგი იყო, რადგან არ იცოდა, რომ ბაგრატიონები იყვნენ „ნათესავნი დავით წინასწარმეტყუელისანი“. ამ ქორწინებამ ბაგრატიონები ხოსროიანებს და ვახტანგ გორგასლის შთამომავლობას დაუნათესავა და ხელი შეუწყო მათ დაწინაურებას ქართლის პოლიტიკურ ასპარეზზე.

## ლიტერატურა
*„ქართლის ცხოვრება“, რ. მეტრეველის რედაქციით, საქართველოს მეცნიერებათა ეროვნული აკადემია, თბ., 2008: გვ. 254

კატეგორია:ტაო-კლარჯეთის სამეფოს ბაგრატიონები
კატეგორია:საქართველოს დედოფლები
კატეგორია:გარდაცვალების წელი უცნობია
ჰერეთი ლაგოდეხი (საფეხბურთო კლუბი)

**„ჰერეთი“** — საქართველოს საფეხბურთო კლუბი ქალაქ ლაგოდეხიდან. საშინაო მატჩებს ატარებს ლაგოდეხის ცენტრალურ სტადიონზე. ამჟამად კლუბი ასპარეზობს რეგიონულ ლიგაში.

## იხილეთ აგრეთვე
* საქართველოს საფეხბურთო კლუბების სია

კატეგორია:საქართველოს საფეხბურთო კლუბები
ლატავრი ჩორჩანელი

**ლატავრი ჩორჩანელი** — VIII ს. დიდი ფეოდალის გიორგი ჩორჩანელის და. მოხსენიებულია „სერაპიონ ზარზმელის ცხოვრებაში“. 

დაქორწინებული იყო მირიან ბაჰლაუნდზე. უშვილო გიორგი ჩორჩანელმა მირიანისა და ლატავრის სამ ვაჟს თავისი ვრცელი მამულები დაუტოვა, რაც შემდგომში მათ შორის შუღლის მიზეზი გახდა. მოგვიანებით ლატავრი მონაზვნად აღკვეცილა თეკლას სახელით.

## ლიტერატურა
*„ქართლის ცხოვრება“, რ. მეტრეველის რედაქციით, საქართველოს მეცნიერებათა ეროვნული აკადემია, თბ., 2008: გვ. 254
**ბოგვერაძე ა.,* ქსე, ტ.  3, გვ.165, თბ., 1978

კატეგორია:ჩორჩანელები
კატეგორია:ქართველი დიდი ფეოდალები
აბდრახმანოვო (აურგაზის რაიონი)

**აბდრახმანოვო ** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 147  ადამიანი. რაიონულ ცენტრ თოლბაზიდან დაშორებულია 29  კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 53  კმ-ით.

2002 წლის აღწერის მიხედვით, მოსახლეობის უმრავლესობას თათრები შეადგენენ (60%), ხოლო ბაშკირები 40 %.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები
მოჰსუნ სანანი

**მოჰსუნ სანანი** (), ნამდვილი სახელი **მოჰსუნ სადიხ ოღლი ჯაფაროვი** () (დ. 19 ივნისი, 1900, ტიფლისი, რუსეთის იმპერია — გ. 11 თებერვალი, 1981, ბაქო, აზერბაიჯანის სსრ, სსრკ) — აზერბაიჯანელი და საბჭოთა თეატრისა და კინოს მსახიობი, აზერბაიჯანის სსრ-ის სახალხო არტისტი (1949).

მოჰსუნ ჯაფაროვი დაიბადა 1900 წლის 19 ივნისს თბილისში, შეითანბაზარის უბანში (მაიდანი), ღვთისმეტყველის ოჯახში. მოჰსუნმა მამა ადრეულ ასაკში დაკარგა და ბებიასთან იზრდებოდა. 1906 წელს ბებიამ შვილიშვილი შეიყვანა სკოლა - მედრესეში. მას სურდა, რომ მოჰსუნი მოლა გამხდარიყო, თუმცა მოჰსუნმა არ დაამთავრა მედრესე და არ გახდა მოლა. 1908 წელს მოჰსუნის ბებია გარდაიცვალა და მასზე და მის უმცროსს დაზე ზრუნვა გააგრძელა მისმა მრავალშვილიანმა დეიდა მოლა ზინიათ-ხანუმმა, რომელიც მომავალი აზერბაიჯანის სსრ-ის სახალხო არტისტის ალი ყურბანოვის დედა იყო. 1909 წლიდან მოჰსუნმა შეითანბაზარში დაიწყო მუშაობა.

ხელოვნებისადმი სიყვარული მოჰსუნს ბავშვობიდან დაჰყვა. იგი აკვირდებოდა, როგორც თბილისელ, ასევე გასტროლებზე ჩამოსულ მსახიობების თამაშს. 1911 წელს თვითონაც გამოვიდა სცენაზე. 1912 წლიდან მოჰსუნი გამოდიოდა სამოყვარულო სამსახიობო წრეში. მისი პირველივე რეჟისორი იყო კომიკოსთა მსახიობების „თბილისის მუსულმანი მსახიობების“ დასის მთავარი რეჟისორი მირზახან ყულიევი. თეატრში მონაწილეობას ასევე იღებდნენ მუსტაფა მარდანოვი, მირზა ალი აბასოვი, იბრაჰიმ ისფაჰანლი. ამ წლებში მოჰსუნის მამის მეგობარმა, „ბიძია ვანომ“ მოაწყო იგი სამსახურში ტრამვაის პარკში. ზოგიერთი წარმოდგენა, რომელშიც მოჰსუნი გამოდიოდა, ტარდებოდა ჰაჯი გაშიმ მარდანოვის, მუსტაფა მარდანოვის მაღაზიაში.

რამდენიმე ხნის შემდეგ მას უკვე ანდობდნენ ჰეიდარ ბეგის, სულეიმან ბეგის, ვალის („არშინ მალ ალანიდან“), გოჩა ასკერის („ეს თუ არა, ის“), რზაკულის („ნადირ შაჰი“), კასიოს („ოტელო“) როლებს. თბილისის თეატრში სანანი თამაშობდა 1920 წლამდე. 1921 წლიდან სანანი გამოდის ბაქოს თეატრების სცენაზე. იმავდროულად მას იღებენ კინოშიც.

## რესურსები ინტერნეტში
*  

კატეგორია:დაბადებული 19 ივნისი
კატეგორია:დაბადებული 1900
კატეგორია:გარდაცვლილი 11 თებერვალი
კატეგორია:გარდაცვლილი 1981
კატეგორია:თბილისში დაბადებულები
კატეგორია:აზერბაიჯანელი მსახიობები
კატეგორია:საბჭოთა მსახიობები
კატეგორია:XX საუკუნის მამაკაცი მსახიობები
კატეგორია:აზერბაიჯანის სსრ-ის სახალხო არტისტები
კატეგორია:აზერბაიჯანის სსრ-ის დამსახურებული არტისტები
კატეგორია:საპატიო ნიშნის ორდენის კავალრები
კატეგორია:შრომის წითელი დროშის ორდენის კავალრები
კატეგორია:ხალხთა მეგობრობის ორდენის კავალრები
კატეგორია:შრომითი მამაცობისათვის მედლით დაჯილდოებულები
კატეგორია:შრომის ვეტერანის მედლით დაჯილდოებულები
კატეგორია:მსახიობები ანბანის მიხედვით
კატეგორია:ბაქოში გარდაცვლილები
კამენაია-ბალკა (სადგომი)

**კამენაია-ბალკა** () — ზედა პალეოლითის სადგომი, რომელიც მდებარეობს ხუტორ ნედვიგოვკასთან, მიასნიკოვის რაიონი, როსტოვის ოლქი, რუსეთის ფედერაცია. აღნიშნული კომპლექსი განეკუთვნება ე. წ. კამენობალკურ კულტურას, რომელმაც სახელწოდება სწორედ ამ სადგომიდან მიიღო.

## ისტორია 
გამოჰყოფენ ორ არქეოლოგიურ მოედანს, რომელთაც ეწოდებათ კამენაია-ბალკა-1 (14,5 ათასი წელი ჩვენს ერამდე) და კამენაია-ბალკა-2 (15,5—16 ათასი წელი ჩვენს ერამდე).

კამენაია-ბალკა 1957 წელს აღმოაჩინა მარიანა გვოზდოვერმა. უკვე 1958 წლის დასაწყისიდან მასზე მუდმივი არქეოლოგიური სამუშაოები დაიწყო როსტოვის პალეოლითურმა ექსპედიციამ და მოსკოვის სახელმწიფო უნივერსიტეტის ანთროპოლოგიის მუზეუმმა. მათ არექეოლოგიური გათხრები აწარმოეს 1971 წლამდე. კამენაია-ბალკა-1-ის გამოკვლევა მიმდინარეობდა შესვენებებით 1957 წლიდან 2005 წლამდე. 1962 წელს მარაიანა გვოზდოვერმა აღმოაჩინა ახალი სადგომი კამენაია-ბალკა-3. 1990 წლიდან მარიანა გვოზდოვერის დაწყებული გამოკვლევა გააგრძელა  სახელმწიფო ისტორიული მუზეუმის ქვემო დონის არქეოლოგიურმა ექსპედიციამ ნინა ხაიკუნოვას ხელმძღვანელობით.

პრეისტორიულ სადგომს გააჩნია სამი კულტურული ფენა:
* ქვედა კულტურული ფენა, რომლის სისქეცაა 10 სმ. ფენის ასაკი შეფასებულია 18—20 ათასი წლით. 
* ძირითადი კულურული ფენა, რომლის სისქეცაა 15-20 სმ. ფენის ასაკი შეფასებულია 13—15,7 ათასი წლით.
* ზედა კულტურული ფენა, რომლის სისქეცაა 15-25 სმ. ფენის ასაკი შეფასებულია 12—13 ათასი წლით.

ყველაზე სრულყოფილადაა შესწავლილი კამენაია-ბალკა-2, რომლის კულტურული ფენების შესწავლისას მეცნიერებმა აღმოაჩინეს საცხოვრებელი ადგილები, სპეციალიზებული სამეურნეო ზონები, კერები, არტეფაქტები და ცხოველთა ძვლები. იარაღის კოლექციის ძირითად ნაწილს შეადგენს კამენობალკური კულტურისათვის დამახასიათებელი იარაღის ნიმუშები - ბლაგვკიდეებიანი ფირფიტები, გახვრეტილი ქვები, სფხეკები, კომბინირებული იარაღები, ხიშტები, ხვეწი და ანატკეცი ნივთები, დაკბილული იარაღი. ეს სადგომი არის კამენობალკური კულტურის საყრდენი საცხოვრისი, სადაც წარმოდგენილია სამი კულტურული ფენა, რომლებიც წარმოადგენენ ზედა პალეოლითის სამი სხვადასხვა პერიოდის დასახლებას. 

ზოგიერთი მკვლევარის მოსაზრებით კამენობალკური კულტურა ძალიან ჰგავს იმერეთის კულტურის განვითარებულ ეტაპს, ხოლო მისი მეშვობით ახლო აღმოსავლეთის პალეოლითს.

## ლიტერატურა
* *Н.Б. Леонова*, *Е.А. Виноградова*. Специфические скопления культурных остатков на верхнепалеолитической стоянке Каменная Балка 2.

## რესურსები ინტერნეტში
* Исторические вехи Донского края
* ПАЛЕОЭКОЛОГИЯ РАВНИННОГО ПАЛЕОЛИТА (НА ПРИМЕРЕ КОМПЛЕКСА ВЕРХНЕПАЛЕОЛИТИЧЕСКИХ СТОЯНОК КАМЕННАЯ БАЛКА В СЕВЕРНОМ ПРИАЗОВЬЕ) 

## სქოლიო
კატეგორია:როსტოვის ოლქის ისტორია
კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
პა-სეანსი

„**პა-სეანსი**“ — ქართული იუმორისტული სატელევიზიო გადაცემა. პირველი გადაცემა გავიდა 1992 წლის 13 აპრილს საქართველოს ტელევიის მეორე არხზე. გადაცემის სატირული სკეჩები აღწერდნენ თანადროული საქართველოს სოციალურ, პოლიტიკურ, კულტურულ პრობლემებს. გადაცემა აღწერდა ისეთი თემებს, როგორიც არის კორუფცია, „ძველბიჭობა“ და კრიმინალური ქცევა, პოლიტიკური პარტიების არაეფექტურობა, ეგზალტირებული პატრიოტიზმი, ეკონომიკური პრობლემები, უცხოპლანეტელებით აღფრთოვანება, მდარე ხარისხის პოპულარული მუსიკა და სხვა. 

## გადაცემის ისტორია
პა-სეანსი თავდაპირველად გადიოდა სახელმწიფო ტელევიზიის მეორე არხზე. გადაცემის ავტორები და მონაწილეები იყვნენ ძირითადად საქართველოს ტექნიკური უნივერსიტეტის (მაშინდელი პოლიტექნიკური ინსტიტუტი) თეატრის და მხიარულთა და საზრიანთა კლუბის წევრები. გადაცემის ძირითადი ნაწილი მიჰყავდათ შემდეგ მსახიობებს: ლევან ლელაშვილი („კიჭა“), ირაკლი ფრანგიშვილი, ალეკო თეთრაშვილი („მათე მელიავა“) და ცუცა კაპანაძე.

## რესურსები ინტერნეტში 
*პა-სეანსის გადაცემები YouTube-ზე

კატეგორია:საქართველოს ტელეგადაცემები
დამლა ჯოლბაი

**დამლა ჯოლბაი** ([dɑmla d͡ʒɔlbaɪ], დ. 14 იანვარი, 1993) — თურქი მსახიობი. იგი ცნობილი გახდა სერიალში „შიგნით“ მონაწილეობის შემდეგ. 

## ცხოვრება და კარიერა 
დამლა დაიბადა 1993 წლის 14 იანვარს იზმირში, ერჰან და აითენ ჯოლბაის ოჯახში. მან ბავშვობა გაატარა იზმირში, ხოლო 2013 წლიდან ცხოვრობს სტამბოლში. 

დამლა პირველად ეკრანებზე გამოჩნდა სერიალში „შავი ფული და სიყვარული“, 2014 წელს.

2016 წელს მან მონაწილეობა მიიღო სერიალში „შიგნით“, ეილემის როლში. „შიგნით“ 2016-2017 წლების ყველაზე მაღალრეიტინგული თურქული სერიალია. მან აგრეთვე მოხსნა რეკორდი YouTube-ზე, სადაც გახდა ყველაზე პოპულარული თურქული სერიალი. „შიგნით“-ის პირველ სერიას აქვს 11.9 მილიონი ნახვა. 

## ფილმოგრაფია 
კატეგორია:თურქი მსახიობები
კატეგორია:დაბადებული 1993
კატეგორია:დაბადებული 14 იანვარი
კატეგორია:ცოცხალი ადამიანები
The B-52's (ალბომი)

'''''The B-52's''''' — ამერიკული ახალი ტალღის ჟანრის ჯგუფ The B-52's-ის სადებიუტო ალბომი, გამოცემული 1979 წლის 6 ივლისს. კიჩური ტექსტებით და განწყობით, მიმზიდველი ჰარმონიებით, ჯგუფმა მოიპოვა მსმენელები, ხოლო ალბომის სინგლები ჩარტების სათავეებში მოექცა. დისკის გარეკანის ავტორია ტონი რაიტი (მითითებული, როგორც *Sue Ab Surd*).

''The B-52's* *Billboard* 200-ის 59-ე პოზიციამდე ავიდა 1995 წლის წიგნში „ალტერნატიული მუსიკის ალმანახი“ ავტორი ალან კროსი ალბომს ასახელებს 10 კლასიკური ალტერნატიული ალბომის სიის #9 პოზიციაზე. 2003 წელს *The B-52's* მოხვდა *Rolling Stone*-ის ყველა დროის 500 საუკეთესო ალბომის სიის #152 ადგილზე.

## კრიტიკოსების შეფასებები
*The B-52's''-ის შეფასებები ძირითადად კეთილგანწყობილი იყო. კრიტიკოსებს მოსწონდათ მისი კიჩური ტექსტები და საზეიმო ატმოსფერო. Allmusic-ის ჟურნალისტი სტივენ თომას ერლეუაინი წლების შემდეგ ალბომს ანიჭებდა 5-დან 5 ვარსკვლავს

## Track listing
## პერსონალი
;The B-52's
*ფრედ შნაიდერი&nbsp;– ვოკალი, პერკუსია, ხმის ეფექტები, კლავიშის ბასი (მხარე 2, სიმღერა 3), სათამაშო პიანინო (მხარე 1, სიმღერა 3)
*კეიტ პირსონი&nbsp;– ვოკალი, ორგანი, კლავიშის ბასი, დამატებითი გიტარა (მხარე 1, სიმღერა 2 და მხარე 2, სიმღერა 3)
*კით სტრიკლენდი&nbsp;– დასარტყმელი საკრავები, პერკუსია, ხმის ეფექტები  
*სინდი უილსონი&nbsp;– ვოკალი, პერკუსია, დამატებითი გიტარა (მხარე 2, სიმღერა 2)
*რიკი უილსონი&nbsp;– გიტარები, ხმის ეფექტები 
;ტექნიკური პერსონალი
*რობერტ ეში - პროდიუსერის თანაშემწე, ხმის ინჟინერი 
*კეს რიგბი - ხმის ინჟინერის თანაშემწე  
*ტონი რაიტი, მითითებული, როგორც Sue Ab Surd - დიზაინი
*ჯორჯ დუბოსი - ფოტოგრაფია

## ჩარტები და სერტიფიცირებები
### ჩარტები
**ალბომი**

**სინგლები**

### სერტიფიცირებები 
## რესურსები ინტერნეტში
*
* ''The B-52's* საიტზე Myspace 
**The B-52's'' (საჭიროა Adobe Flash) Radio3Net-ზე

## სქოლიო
კატეგორია:The B-52's-ის ალბომები
კატეგორია:1979 წლის სადებიუტო ალბომები
კატეგორია:ალბომები კრის ბლეკუელის პროდიუსერობით
კატეგორია:Warner Bros. Records-ის ალბომები
ქაან ურგანჯიოღლუ

**ქაან ურგანჯიოღლუ** (, დ. 8 მაისი, 1981)  — თურქი მსახიობი, პროფესიით ეკონომისტი.

## ბიოგრაფია 
ქაან ურგანჯიოღლუ დაიბადა 1981 წლის 8 მაისს იზმირში. მისი მამა წარმოშობით თურქი, დედა, სერაფ ჩარფი კი – არაბ-ალბანელია.  მას ჰყავს ერთი ძმა - ჯან ურგანჯიოღლუ. ქაანი სწავლობდა თურქულ კერძო საშუალო სკოლაში. ამის შემდეგ ოჯახთან ერთად გადავიდა აშშ-ში, სადაც სწავლობდა კოლეჯში. კოლეჯის დამთავრების შემდეგ 2000 წელს სტამბოლში დაბრუნდა და ჩაირიცხა მარმარის უნივერსიტეტში. ამავდროულად ქაან ურგანჯიოღლუმ დაიწყო სამსახიობო კარიერის შესწავლა. უნივერსიტეტის ცხოვრება მისთვის საკმაოდ გამომწვევი იყო გამომწვევი და დასრულდა 7 წლის შემდეგ.

2002 წელს, როდესაც ჯერ კიდევ უნივერსიტეტში სწავლობდა, შეაბიჯა სამსახიობო კარიერაში თურქ მსახიობ დემეთ აქბაღის (ოჯახის მეგობრის) რეკომენდაციით. ამავე წელს აბდულაჰ ოღუზმა ქაანს შესთავაზა, მოესინჯა ძალები სერიალში. ქაანი მსახიობთა შერჩევაზე მივიდა და როლზეც დაამტკიცეს. მიიღო პირველი მთავარი როლი და განასახიერა ქარაოღლანი, ამავე სახელწოდების სერიალში, რომელიც Kanal D TV-ზე გადიოდა. ამ სერიალმა ქაანს სამსახიობო სფეროში სტარტი ააღებინა. „Kampüsistan“-ში მონაწილეობით მან განაგრძო ტელეკარიერა და ყველაზე მეტად ცნობილი გახდა სერიალ „შავ სიყვარულში“ განსახიერებული როლით. საერთო ჯამში, მონაწილეობა აქვს მიღებული 40-მდე პროექტში, აქედან 30 სერიალია, დანარჩენი კი – მხატვრული ფილმი.

2017 წელს ქაანმა მიიღო საუკეთესო ღიმილის მქონე და საუკეთესო მეორეხარისხოვანი როლის შემსრულებლის ჯილდო.

## პირადი ცხოვრება
ქაან ურგანჯიოღლუ ხვდებოდა აზრა აქინს, რომელთან ერთანაც მონაწილეობდა ფილმში „პირველი სიყვარული“. 2012 წელს იგი ხვდებოდა დერინ მერმერჯის, მაგრამ  დიდხანს არც ეს ურთიერთობა გაგრძელებულა. 2013 წელს აგრეთვე ჰქონდა ურთიერთობა ბერაკ თიუზუნათაჩთან. ამჟამად ხვდება ზეინეფ ოიმაქს.

ქაანი ფლობს თურქულ და ინგლისურ ენებს და დაინტერესებულია ექსტრემალური სპორტით.

## სქოლიო
კატეგორია:დაბადებული 1981
კატეგორია:თურქი მსახიობები
კატეგორია:დაბადებული 8 მაისი
კატეგორია:მსახიობები ანბანის მიხედვით
კატეგორია:ცოცხალი ადამიანები
გაეროს უშიშროების საბჭოს რეზოლუცია 868

**გაეროს უშიშროების საბჭოს რეზოლუცია 868** მიიღეს ერთხმად 1993 წლის 29 სექტემბერს. გაერთიანებული ერების ორგანიზაციის სამშვიდობო ოპერაციებში ჩართული პირების მიმართ თავდასხმების გაზრდისა და ძალის გამოყენების გამო, საბჭომ გაეროს სამშვიდობო ძალების უსაფრთხოების განმტკიცების მიზნით, ახალი მანდატები ჩამოაყალიბა.

გაეროს პრივილეგიებისა და იმუნიტეტების შესახებ კონვენციის დებულებები მოიხსნა იმ პირთა მიმართებაში, რომლებიც მონაწილეობენ გაერთიანებული ერების ორგანიზაციის ოპერაციებში. გაეროს სამშვიდობოებზე თავდასხმები დაგმეს და გენერალურ ასამბლეაში განიხილეს გაეროს ძალებისა და პერსონალის უსაფრთხოების ახალ ღონისძიებებზე.

საბჭომ მოუწოდა გენერალურ მდივანს, ბუტროს ბუტროს-გალის, მიიღოს შესაბამისი ზომები, თავის ანგარიშში შემოთავაზებულის მიხედვით, რათა უზრუნველყონ მშვიდობისმყოფელების უსაფრთხოება და ეს საკითხი გახდეს ოპერაციის დაგეგმვის განუყოფელი ნაწილი, აგრეთვე, ყველა ასეთი ზომა გავრცელდეს ოპერაციებში მონაწილე ყველა პერსონალზე. კონფლიქტის ყველა მხარეს მოუწოდეს გაეროსთან თანამშრომლობა, გაეროს სამშვიდობო ძალებისა და პერსონალის უსაფრთხოების უზრუნველსაყოფად. რეზოლუციაში ასევე დადასტურდა, რომ სამშვიდობო მისიების წინააღმდეგ განხორციელებული თავდასხმები და ძალის გამოყენება, განიხილება უშიშროების საბჭოს მოვალეობებში ჩარევად და საბჭო ასეთ შემთხვევაში, მიიღებს შესაბამის ზომებს. დამატებითი ზომები გატარდება მასპინძელი ქვეყნის წინააღმდეგ, თუ მას არ შეუძლია ან არ სურს გაერთიანებული ერების ორგანიზაციის ოპერაციების და პერსონალის უსაფრთხოების კუთხით თავისი ვალდებულებების შესრულება.

სამომავლო სამშვიდობო ოპერაციების ნებართვის გაცემისას, საბჭო მოითხოვს:

:(a) მასპინძელმა ქვეყანამ უნდა გაატაროს შესაბამისი ზომები, გაერთიანებული ერების ორგანიზაციის პერსონალის უსაფრთხოების უზრუნველსაყოფად;
:(b) მასპინძელი ქვეყნის მიერ განხორციელებული უსაფრთხოების ღონისძიებები ვრცელდება გაერთიანებული ერების ორგანიზაციის ოპერაციაში მონაწილე ყველა პირზე;
:(c) იდება ძალების სტატუსზე შეთანხმება.

რეზოლუციამ, მოუწოდა გენერალურ მდივანს, შემდგომი სამშვიდობო ოპერაციების დაგეგმვისას, გაითვალისწინოს მოქმედი რეზოლუციის დებულებები.

## რესურსები ინტერნეტში
*[რეზოლუციის ტექსტი undocs.org-ზე](https://undocs.org/S/RES/868(1993))

## სქოლიო
868
აბშრა

მინი|აბშრა
**აბშრა** ( — აფშირჰა) — მასიურ ხეში ამოღებული ჭურჭელი, რომელსაც აქვს ხისავე თავსახური და სალტეები სიმაგრისათვის. გამოიყენებეოდა ყველის, ერბოს, ნადუღის და მისთ. შესანახად. გამოიყენებოდა სამეგრელოშიც.

## ეტიმოლოგია
ბუყინი // ბუყუნი // ბუკუნი “რძის ჩასაწური” (ჯავახიშვილი, 1986, 222); “ყველის შესანახი ჭურჭელი” (ელიავა, 1989, 28); “ხისგან საგანგებოდ დამზადებული ჭურჭელი, კასრი, რომელსაც იყენებენ რძის ჩასასხმელად, მაწვნის შესადედებლად” (ქაჯაია, 2001, 273); “ხის ჭურჭელი მაწვნისათვის” (ყიფშიძე, 1914, 210; სახოკია, 1985, 366; ჭარაია, 1997, 45). შდრ. იმერ. ბოკონი “ყველის ჩასადები (ამოსაყვანი) ჭურჭელი” (ჯავახიშვილი, 1986, 184), ლეჩხ. ბოკონი “საწველელი, ხის ჭურჭელი საწველად” (გიგინეიშვილი, 1961, 675); საერთოქართველურ დონეზე აღდგენილია *ბოყუ̂ “ხის ჭურჭელი” > ქართ. ბოყვ-ი : ზან. ბუყუნი // ბუჸუნი < *ბუყუ̂-ინ-ი : სვან. ბეყუ̂ // < ბოყუ̂ (ჩუხუა, 2003, 66).

მეგრულიდან არის ნასესხები აფხაზური ა-ბყჷლ “ხის ჭურჭელი რძის შესადედებლად” (ბღაჟბა, 1964, 263; არშბა, 15; კვარჭია, 1981, 51); ბზიფურში გადმოიცემა ა-ბაკ°ჷლ სახით “ყველის დასამარილებელი და შესანახი ხის ჭურჭელი” (ბჟანია, 1962, 128; ინალ-იფა, 1986, 158); უბიხური ბაყ°ჷრ-სათვის სესხების შუალედური რგოლია აფხაზური (შაგიროვი, 1989, 139, 140).

ა-ფშჷრჷა “სარქვანი; მთლიანი ხისგან გამოთლილი ცილინდრისებური ჭურჭელი”  (ჯანაშია, 1954, 284); “ყველის შესანახი ჭურჭელი” (ბჟანია, 1962, 128; არშბა, 1980, 51). სიტყვა გვხვდება აბაზურშიც ფშირჷა ფორმით.

მეგრული აფშირჷა “ხის ჭურჭელი მაწვნისთვის” (ყიფშიძე, 1914, 197); აბშირა “ახლადამოღებული სულუგუნის კალაპოტი” (ჯავახიშვილი, 1986, 223); ავშირა // აბშირა “სულუგუნის ჩასადები ჩარჩო” (ქაჯაია, 2001, 165); აბშიხა // აბშირყა “მაწვნის ჭურჭელი” (წალენჯ.) აფხაზურიდან ნასესხობად განიხილება, მაგრამ არადამაჯერებლად ჟღერს სამეცნიერო ლიტერატურაში გამოთქმული მოსაზრება: ვ. კვარჭიას ეტიმოლოგიით ტერმინი იყოფა ა-ფშ “გვერდი” და რჷა “გამოწეული, გამოზნექილი” ელემენტებად (კვარჭია, 1981, 124).

სიტყვა შეთვისებული აქვს დასავლურ-ქართველურ დიალექტებს; იმერ. აფშარა “ყველის კალაპოტი” (ჯავახიშვილი, 1986-ა, 184), ლეჩხ. აფშარა “სულუგუნის კალაპოტი” (ღლონტი, 1974, 144), გვხვდება ტოპონიმებში: აფშირაშ დჷნადგჷმ “სადაც აფშირა დადგეს” (ზედმ. “აფშირას დანადგამი”) _ ფართო მინდორი სამურზაყანოს მთაში; აფშირაშ სუკი “აფშირას სერი” _ ბორცვი; აფშირაშ გინალ “აფშირას გადასასვლელი” _ უღელტეხილი (ცხადაია, 1999, 229).

## წყარო 
* მანანა ბუკია, ნარკვევები ქართველურ–აფხაზური ლინგვოკულტურული ურთიერთობის ისტორიიდან, ტ. I, გვ. 202–203
*ქართული მატერიალური კულტურის ეთნოგრაფიული ლექსიკონი (ნაწილი I. ა–მ)

კატეგორია:ჭურჭელი
რუსული საფრთხე

მინი

**რუსული საფრთხე** () — სომხეთის რესპუბლიკის იუსტიციის მინისტრ რუბენ დარბინიანის მიერ 1920 წელს გამოქვეყნებული პოლიტიკური ფილოსოფიის ჟანრის წიგნი. 1991 წელს იგი „ერევანში“ გამოაქვეყნა გამომცემლობა „აზოტ ჰოსკმა“.

## სქოლიო
კატეგორია:1991 წლის წიგნები
კატეგორია:1920 წლის წიგნები
დეინერის ტარგარიენი

**დეინერის ტარგარიენი** (Daenerys Targaryen) — ჯორჯ რეიმონდ რიჩარდ მარტინის „ყინულისა და ცეცხლის სიმღერის“ და მისი სატელევიზიო ადაპტაციის, „სატახტოთა თამაშის“ ერთ-ერთი მთავარი პერსონაჟი. სერიალში მას განასახიერებს მსახიობი ემილია კლარკი. *The New York Times*-ის მიერ დეინერისი დასახელდა მწერლის ერთ-ერთ საუკეთესო ქმნილებად.

დეინერისი არის ვესტეროსის მეფის, ეირის II ტარგარიენის ერთ-ერთი შვილი და მისი დინასტიის ბოლო წარმომადგენელი მას შემდეგ, რაც მამამისი ტახტიდან ჩამოაგდეს, ხოლო მისი ძმა ვისერისი მოგვიანებით მოკლეს. 

დეინერისი მამის სიკვდილის შემდეგ დეინერისი გადაიხვეწა ვესტეროსიდან ესოსზე, სადაც მის ძმასთან ერთად დევნილობაში ცხოვრობს. ვისერისი ცდილობს მის გამოყენებას ვესტეროსის ტახტის დასაბრუნებლად, თუმცა მისი გადაჭარბებული ამბიციის გამო ამ თამაშს ეწირება და დეინერისი ტარგარიენების დინასტიის ბოლო წარმომადგენელი ხდება. 

დეინერისი ჯერ ესოსზე, ხოლო შემდეგ ვესტეროსზე იბრძვის კუთვნილი რკინის ტახტის დასაბრუნებლად.

## რესურსები ინტერნეტში
*

## სქოლიო
კატეგორია:ყინულისა და ცეცხლის სიმღერის პერსონაჟები
კატეგორია:გამოგონილი პრინცესები
ჩალტირის დიდების მემორიალი

*  
**ჩალტირის დიდების მემორიალი** () — ძეგლი როსტოვის ოლქის სოფელ ჩალტირში, რუსეთის ფედერაცია. 

მემორიალი შეიქმნა იმ მეომრების ხსოვნის პატივსაცემად, რომლებიც იბრძოდნენ დიდ სამამულო ომში ჩალტირის განთავისუფლებისათვის. მდებარეობს სოფლის კულტურისა და დასვენების პარკში. 2002 წლის 31 დეკემბრის № 124 ბრძანების თანახმად შედის როსტოვის ოლქის მიასნიკოვის რაიონის კულტურული მემკვიდრეობის ძეგლების სიაში. მემორიალი შეიქმნა არქიტექტორ ვლადიმერ ძერიანის და მოქანდაკე ა. ლებედენკოს პროექტის მიხედვით.

## ისტორია 
დიდი სამამულო ომის წლებში მიასნიკოვის რაიონიდან 4 500 ადამიანი იბრძოდა ფრონტზე. მათგან 2 027 ადამიანი დაიღუპა. მიასნიკოვის რაიონის 3 500 მაცხოვრებელი დააჯილდოეს საბრძოლო ორდენებითა და მედლებით, სამ მათგანს მიენიჭა საბჭოთა კავშირის გმირის წოდება. სოფელ ჩალტირის მაცხოვრებელმა სურენ ტაშჩიევმა, 1995 წელს, სიკვდილის შემდეგ რუსეთის პრეზიდენტის ბრძანებით მიიღო რუსეთის გმირის წოდება.  სოფელ ჩალტირის 700-მდე ადამიანი დაიღუპა გერმანელ დამპყრობლებთან ბრძოლაში. 

სოფელ ჩალტირის ცენტრში, კულტურისა და დასვენების პარკში, XX საუკუნის 80-იან წლებში შექმნს დიდების მემორიალი დიდ სამამულო ომში, სოფლის განთავისუფლებისათვის დაღუპულთა პატივისცემის ნიშნად. 

მემორიალის ავტორები იყვნენ არქტექტორი ვლადიმერ ძერიანი, მოქანდაკე ა. ლებედენკო და ინჟინერი ბორის დაგლდიიანი.

მემორიალის პროექტი მზად იყო გამარჯვების 45-ე წლისთავისათვის. თავდაპირველად იგეგმებოდა მემორიალის დადგმა ჩალტირის ყველაზე მაღალ ე. წ. ოქროს მთაზე. მაგრამ მემორიალი პროექტის მიხედვით იკავებდა დიდი ტერიტორიას დასაბოლოოდ გადაწყდა მისი დადგმა სოფლის ცენტრში მდებარე პარკში. 

1986 წელს დაიწყო მემორიალის მშენებლობა, ხოლო 1987 წელს გამარჯვების დღისათვის იგი გაიხსნა.

## აღწერა 
მემორალის ცენტრში დგას დედა-სამშობლოს სკულპტურული გამოსახულება, რომლის სიმაღლეცაა 4 მეტრი. მას ხელში უჭირავს დიდების გვირგვინი. სტელაზე მიმაგრებულის შავი ბარელიეფი, რომელზეც გამოსახულია სამი გმირი. სტელის ძირში მდებარეობს მემორიალური დაფა, რომელიც ეკუთვნის რუსეთის გმირს, 11-ე გამანადგურებელი საავიაციო პოლკის 1 დივიზიის შავი ზღვის სამხედრო-საჰაერო ფლოტის ჯარისკაცს სურენ ტაშჩიევს. დაფაზე წარწერაა:

მემორიალის ცენტრალურ ნაწილში ანთია მუდმივი ცეცხლი. ძეგლის მემორიალურ ფილებზე ამოკვეთილია ჩალტირის დაღუპული მებრძოლების სახელები. კვარცხლბეკებზე დგას გრანიტის ფილები, რომელზეც ამოკვეთილია ჩალტირის განთავისუფლებისათვის 1941-1943 წლებში დაღუპული 169 ჯარისკაცის სახელი და გვარი.

გამარჯვების 30-ე წლისთავთან დაკავშირებით, 1975 წელს  სოფელ ჩალტირში დადგეს ომის პერიოდში დაღუპული ათობით უდანაშაულო ადამიანის ძეგლი, რომლის ავტორი არის როსტოველი მოქანდაკე ა. ჯლაუხიანი.

## რესურსები ინტერნეტში
* Памятники боевой славы
* Мемориал Славы воинам, освобождавшим с.Чалтырь в годы Великой Отечественной войны

## სქოლიო
კატეგორია:როსტოვის ოლქის ძეგლები
კატეგორია:როსტოვის ოლქის ღირსშესანიშნაობები
შრომა (გაზეთი)

**„შრომა“** — ქართული ყოველკვირეული პოლიტიკური და ლიტერატურული გაზეთი. გამოდიოდა 1881-83 წლებში ქუთაისში (ქუთაისში გამოცემული პირველი ქართული გაზეთი), პროგრ. ახალგაზრდობის ორგანო, რომელიც იდგა ეროვნული განთავისუფლების პოზიციაზე. სულ გამოვიდა 90 ნომერი. რედაქტორი — დიმიტრი დადიანი, გამომცემლები — დ. დადიანი, დ. ნაზაროვი.

სულ გამოვიდა გაზეთის შემდეგი ნომრები:
* 1881: №1 (2.IX) — №17 (23.XII), თითო 4 გვ. 
* 1882: №1 (6.I) — №49 (15.XII)
* 1883: №1 (5.I) — №24 (23.VI)

## ლიტერატურა 
## სქოლიო 
კატეგორია:ქართულენოვანი გაზეთები
კატეგორია:რუსეთის იმპერიის გაზეთები
კატეგორია:1881 წელს დაარსებული გაზეთები
კატეგორია:ქუთაისის ისტორია
ერთხელ ოსმალეთის იმპერიაში

„**ერთხელ ოსმალეთის იმპერიაში**“ () — თურქული ისტორიული ჟანრის ტელესერიალი, რომელიც 2012 წელს გამოვიდა. მისი სცენარისტები არიან ერთან ქურთულანი, ჰილალ ილდიზი, გურსელ ქონათი და აბდულა აქინი.

სერიალში მოთხრობილია ოსმალეთის იმპერიის სულთნის, აჰმედ III-ის მმართველობის ბოლო წლების შესახებ მომხდარი აჯანყების შესახებ, რომელიც პატრონა ჰალილმა დაიწყო - პასუხად იმისა, რომ ერთ დროს სულთანმა აჰმედმა მისი ძმა სიკვდილით დასაჯა.

სერიალი შედგება ორი სეზონისგან და 20 სერიისგან.

## მსახიობები
* თურქან შორაი – ჰატიჯე სულთანი
* ჯემალ ჰუნალი – მურად აღა
* ასლი თანდოღანი – ჯანსეზა ხათუნი
* თოლგა ქარელი – ქასიმ აღა
* ქერემ ათაბეიოღლუ – სულთან აჰმედი
* ფირათ ტანიში – პატრონა ჰალილი
* იოიქუ ჩელიქი – ჩეშმიდილ ხათუნი
* ჰაზიმ ქორმუქჩუ – ნევშეჰირლი დამატი იბრაჰიმ-ფაშა
* ორჰან ქალქანი – სენჯერი
* ჰასან იალნიზოღლუ – იუსუფ აღა
* ბურჩინ აბდულაჰი
* ფიქრეთ ჰაქანი
* მელიქე იოჯალანი – ემინე მიჰრიშაჰ სულთანი
* ერქან ოღური
* ალი აზიზ ჩოლოქი – ნასრი
* აიფერ დონმეზი – მეჰფარე
* სონერ სევერი
* არიფ სელჩუქი – მუჰსინი
* ფათიჰ ალთინი
* ნილაი ერდონმეზი – გონჯა ნიგარი
* ათსიზ ქარადუმანი
* სუათ სუნგური – იბრაჰიმ მიუთეფერიქა
* მეჰმეთ უნალი
* ბედია ენერი
* თეომან ქუმბარაჯიბაში – მუსლუ ბეშე
* ლეილა გიოქსუნი – ფატმა სულთანი
* ბორა აქაში – უფლისწული მაჰმუდი
* ესრა ოზუვი – რაბია სულთანი
* ბურაქ ქიუჩიუქი – ქასიმის კაცი
* შენდოღან ოქსიუზი – დიუნდარი
* ალთაი იოზბექი – მირზა
* სალაჰსუნ ჰექიმოღლუ – ზულალი ჰასან ეფენდი
* მუსტაფა სიოღიუთი – თეთრი საჭურისი
* მეჰმეთ ათაი – ისფირზადე მეჰმედ ეფენდი
* მერთ ქარაბულუთი – დერვიში ქერემი
* ოზჯან დენიზი – სერჰათ აღა
* ონურ აზად ილმაზი – ასეს სეიფულაჰი
* მუსტაფა უღურლუ
* ვოლქან ილმაზი – დიდი ვეზირი
* სერჰათ აქშითი – მეამბოხე
* ასლიჰან გიუნერი – ესმა
* სადეთთინ ქანფალთა – მეამბოხე
* გოქბერქ დემირჯი
* აიჩა ქურუ
* იეშერ ნუბა ილდიზი
* სერჰათ ბაჰადირი

## რესურსები ინტერნეტში
კატეგორია:თურქული ტელესერიალები
კატეგორია:2012 წელს დაწყებული ტელესერიალები
კატეგორია:2012 წელს დასრულებული ტელესერიალები
Yes (მრავალმნიშვნელოვანი)

**Yes** შეიძლება ნიშნავდეს:

## მუსიკა
;ჯგუფები
*Yes, ბრიტანული პროგრესული როკ-ჯგუფი
* Yes Featuring Jon Anderson, Trevor Rabin, Rick Wakeman, დაკავშირებული როკ-ჯგუფი

;ალბომები

**Yes*, ჯგუფ Pet Shop Boys-ის ალბომი
**Yes*, ჯგუფ Yes-ის სადებიუტო სტუდიური ალბომი

;სიმღერები

* „Yes“, ინგლისური როკ-ჯგუფ Coldplay-ს სიმღერა
რუხი წერო

**რუხი წერო** () —  ფრინველი წეროსნაირთა რიგისა. გავრცელებულია ევროპასა და აზიაში.

## აღწერა 
რუხი წერო დიდი ზომის ფრინველია. მისი სხეულის სიგრძეა 110–130 სმ, ფრთის შლილი 200–235 სმ. პაკისტანსა და ავღანეთში გადაფრენის დროს იმართება ტრადიციული ნადირობა. აქაური პოპულაცია მეტად მცირერიცხოვანია და გადაშენების გზაზე დგას. 1982 წლისთვის მხოლოდ 2–3 მობუდარი წყვილი ივარაუდებოდა. საქართველოში მოფრინავს მარტში, ხოლო მიფრინავს სექტემბრის ბოლოს ან ოქტომბერში.

## კვება 
რუხი წეროს საკვები უმთავრესად მცენარეულია (ფოთლები, ჭაობის ბალახები, ნაყოფები და სხვ.), თუმცა ზოგჯერ ცხოველურიცაა (მატლები, ჭიები, გველები, პატარა თევზები, ფრინველების ბარტყებიც კი).

## გამრავლება 
ისინი მთელ სოცოცხლეს ერთ მეწყვილესთან ატარებენ. ერთ-ერთის დაღუპვის შემთხვევაში მეორე ახალ მეწყვილეს პოულობს. ახასიათებს საქორწინო ცეკვა და წყვილები. რუხი წერო ბუდეს იკეთებს მიწაზე: ამოთხრის პატარა ორმოს და ამოაგებს მას წვრილი ტოტებით, ბალახებით ან უბრალოდ დატკეპნის დამპალ ლერწამს. საბუდარი ტერიტორია შემოიფარგლება 5–6 კმ-ით. აპრილში დებს 1–3 (ჩვეულებრივ 2) კვერცხს. კრუხად ორივე მშობელი რიგრიგობით სხედან, მაგრამ დედალი — უფრო მეტ ხანს. ინკუბაცია ერთ თვემდე გრძელდება. მართვეებს ორივე კვებავს. 3–4 დღე ბუდეში სხედან, შემდეგ ამოდიან და საკვების მოპოვებას სწავლობენ. 2 კვირაში ეზრდებად მომქნევი ბუმბული, 1 თვის ასაკში კი მთლიანად იმოსებიან ბუმბულით. 2,5 თვისანი ფრენას იწყებენ. სრულწლოვანებას 3–6 (დედალი უფრო ადრე) აღწევენ. აგვისტოში იწყებენ ნომადობას, ხოლო თვის ბოლოსკენ იკრიბებიან ერთად და ემზადებიან გადასაფრენად.

## ლიტერატურა 
* Paul A. Johnsgard. Cranes of the world. — Bloomington: Indiana University Press, 1983. — 257 p. — ISBN 9780253112552 .

## სქოლიო 
კატეგორია:წერო
კატეგორია:საქართველოს წითელ წიგნში შეტანილი ცხოველები
პერიტიბა

**პერიტიბა** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 450 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ კონკორდიის შემადგენლობაში.

2010 წლის მონაცემებით, მოსახლეობა 2 988 ადამიანს შეადგენდა, მოსახლეობის სიმჭიდროვე 31.18 კმ²-ზე. ფართობი 95 842 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
Fallout 3-ის გადმოტვირთვადი კონტენტები

„**Fallout 3**“ — პოსტ-აპოკალიპტური  მოქმედებითი როლური ვიდეო თამაშების სერია, რომელსაც გამოსცემს კომპანია Bethesda Softworks. დღემდე, თამაშისთვის, საერთო ჯამში, გამოვიდა ხუთი გადმოტვირთვადი კონტენტი. ყოველი მათგანში დამატებულია, ახალი დავლებები, ლოკაციები და საგნები.  *Fallout 3-ის წლის თამაშის გამოცემა* მოიცავს სრულფასოვან თამაშს და ხუთივე გადმოტვირთვად კონტენტს. 

აღნიშნული კონტენტები ექსკლუზიურად გამოვიდა მხოლოდ Xbox Live and Games for Windows-ის, თუმცა მოგვიანებით, ასევე გამოსცეს PlayStation 3-ის პლატფორმაზეც.

## რესურსები ინტერნეტში
**Fallout 3* -ის ოფიციალური საიტი
*
* *Fallout 3 Portal* the Vault *Fallout* wiki
* 

## სქოლიო
კატეგორია:2009 წლის ვიდეო თამაშები
კატეგორია:ეპიზოდური ვიდეო თამაშები
კატეგორია:Fallout-ის ვიდეო თამაშები
კატეგორია:Gamebryo ძრავის თამაშები
კატეგორია:PlayStation 3-ის თამაშები
კატეგორია:ვიდეო თამაშების დამატებები
კატეგორია:Windows-ის თამაშები
კატეგორია:Xbox 360-ის თამაშები
კატეგორია:Bethesda Game Studios-ის თამაშები
რეალ ვარკეთილი (საფეხბურთო კლუბი)

**„ვარკეთილი“** — საქართველოს საფეხბურთო კლუბი ქალაქ თბილისიდან. დაარსდა 2015 წელს.

## შემადგენლობა 
2017 წლის 5 მარტის მიხედვით.

 

## სეზონები 
2017 წლის სეზონის მონაცემები მოცემულია 2017 წლის 10 სექტემბრის მიხედვით.

## იხილეთ აგრეთვე
* საქართველოს საფეხბურთო კლუბების სია

## რესურსები ინტერნეტში 
* კლუბის პროფილი Soccerway-ზე

კატეგორია:საქართველოს საფეხბურთო კლუბები
კატეგორია:რეალ ვარკეთილი (საფეხბურთო კლუბი)
ნიკანდრ ჩესნოკოვი

**ნიკანდრ ჩესნოკოვი** (; დ. 1843, სტაროჩერკასკაია, რუსეთის იმპერია — 1928) — საბჭოთა და რუსი პოეტი.

## ბიოგრაფია 
ნიკანდრ ჩესნოკოვი 1843 წელს სტანიცა სტაროჩერკასკაია დაიბადა, კაზაკების ოჯახში. მამამისი, დონელი კაზაკი ვაჭარი იყო, რომელსაც საკუთარი ბარკა ჰყავდა. დონის სათავეში ყიდულობდა პურს და შემდეგ მას როსტოვსა და ტაგანროგში უცხოელებზე ჰყიდდა. ნიკანდრი ათი წლიდან ეხმარებოდა მამას მის საქმეებში. შემდეგ ის ქალაქ სტავროპოლში, ვაჭართან მოურავად მოეწყო. ამ პერიოდში ბიჭი ბევრს კითხულობდა, თვითგანათლებით იყო დაკავებული.

მოგვიანებით ჩესნოკოვი მოხეტიალე ფოტოგრაფად მუშაობდა, ქმნიდა ოლქის მცხოვრებთა პორტრეტებს, ხატავდა მართლმადიდებლურ ეკლესიებს. ქორწინების შემდეგ, ის სტანიცა კონსტანტინოვსკში გადავიდა საცხოვრებლად. 1887 წელს მან სტანიცაში ჩამოაყალიბა „სოფლის მეურნეობის მანქანების და იარაღების გამანაწილებელი ამხანაგობა“. იმის გამო, რომ ვაჭრობა არ გამოვიდა, ის კვლავ სტანიცა სტაროჩერკასკაიაში დაბრუნდა, ხოლო ნერვული შერყევის გამო სმენა დაკარგა. ნიკანდრ ჩესნოკოვი რუსეთში მომხდარ ოქტომბრის რევოლუციას მიესალმა, თუმცა სამოქალაქო ომი არ მოსწონდა, რადგან ომის პერიოდში დაიღუპა მისი შვილი მიხეილი.

ნიკანდრ ჩესნოკოვს ლიტერატურული საქმიანობა იზიდავდა. ის ისტორიკოს და ლიტერატორ ევგრაფი საველიევთან ერთად მონაწილეობდა 1909—1910 წლებში ნოვოჩერკასკში „დონის ლიტერატურული კრებულების“ გამოცემაში. კრებულში მან თავისი რამდენიმე ლექსი და პოემა „ივან ჩიგა“ გამოაქვეყნა. პოემისათვის სასამართლო პალატამ მას ერთწლიანი პატიმრობა მიუსაჯა. განაჩენის მიზეზი ის იყო, რომ ავტორი პოემაში მეფესა და თვითმპყრობელობას „კაზაკების დაუძინებელ მტერს“ უწოდებდა.

## ლიტერატურა 
* Астапенко М. П., Астапенко Г. Д., Астапенко Е. М. Казасья доля — Дон, степь да воля. Ростовн/Д, 2014. с. 303, 320 с.: ил. ISBN 978-5-87259-806-0

## ინტერნეტ-რესურსები 
* „А ЛЮБИ ОДНУ СВОБОДУ, И СЛУЖИ ВСЕМУ НАРОДУ“.

კატეგორია:რუსი პოეტები
კატეგორია:მწერლები ანბანის მიხედვით
ჩრდილოეთის დვინის ფაუნა

]]
**ჩრდილოეთის დვინის ფაუნა** — ნამარხი ხერხემლიანი ცხოველების (ამფიბიები, ქვეწარმავლები) კომპლექსი, რომელიც აღმოჩენილია ქალაქ კოტლასთან მდინარე პატარა ჩრდილოეთის დვინის ხეობაში, პერმული ასაკის ქვიშაქვებში. ეს მნიშვნელოვანი ადგილსაპოვებელი პირველად რუსმა მეცნიერმა ვ. ამალიცკიმ გათხარა 1899-1914 წლებში. შემდეგ კი აქ მუშაობდნენ საბჭოთა მკვლევრები მ. ედემსკი და ა. გარტმან-ვეინბერგი. ჩრდილოეთის დვინის ფაუნაში ჭარვობენ ქვეწარმავლები: კოტილოზავრები — პერეიაზავრი, გორგონოფსიები — ინოსტრანცევია, დინოცეფალები. შედარებით ნაკლებია თეროცეფალებისა და ცინოდონტების ნაშთები, ამფიბიები მხოლოდ დინოზავრების ერთი სახეობით არის წარმოდგენილი. ჩრდილოეთის დვინის ფაუნა ჰგავს სამხრეთ აფრიკის პერმული ნალექებიდან ცნობილ ნამარხ ხერხემლიანთა ფაუნას. ჩრდილოეთის დვინის ტიპის ხერხემლიანთა ფაუნა ფართოდ ყოფილა გავრცელებული პერმულ პერიოდში ყოფილი სსრკ-ის ევროპული ნაწილის ტერიტორიაზე.

## ლიტერატურა 
კატეგორია:პერმული პერიოდის ფაუნა
კატეგორია:პალეოეკოლოგია
ხეკრებულნი

**ხეკრებულნი**, **ხეკრებულთა** — დასახლებული პუნქტი ისტორიულ სამხრეთ საქართველოში, ტაოში (ახლანდელი თურქეთის ტერიტორია). XI საუკუნის 60-იანი წლების დასაწყისში საქართველოს მეფე ბაგრატ IV სამეფო ოჯახის სხვა წევრებთან ერთად ხეკრებულნში იდგა, როდესაც თავს დაესხა თურქ-სელჩუკთა სულთნის ალფ-არსლანის მარბიელი ლაშქარი. თურქ-სელჩუკებმა ვერ მოახერხეს მათი დატყვევება. ხეკრებულნის ზუსტი ადგილმდებარეობა უცნობია. მეცნიერებაში გამოთქმულია ვარაუდი (ივანე ჯავახიშვილი), რომ ისტორიული ხეკრებულნი იგივე ხეკერთდაღის მთაა (თურქეთის ტერიტორიაზე).

## ლიტერატურა 
კატეგორია:საქართველოს ისტორიული სოფლები თურქეთის ტერიტორიაზე
იბშირ მუსტაფა-ფაშა

**იბშირ მუსტაფა-ფაშა** ( დ. 1607, აფხაზეთი — გ. 11 მაისი, 1655, სტამბოლი) — ოსმალეთის იმპერიის სახელმწიფო მოღვაწე.

## ბიოგრაფია
იბშირ ფაშა დაიბადა 1607 წელს, აფხაზეთში. მისი ბიძა, იყო ერზურუმის, ხოლო შემდეგში ბოსნიის ბეილერბეი, აბაზა მეჰმედ-ფაშა.
მოგვიანებით, მუსტაფა სულთნის კარზე მოხვდა. 1635 წელს, იგი მონაწილეობდა ერევნის ლაშქრობაში. ამ ლაშქრობის შემდეგ, იგი დაინიშნა ქემენქეშ ქარა მუსტაფა ფაშას ქეთჰუდად.

იგი ასევე მონაწილეობდა ბაღდადის ბრძოლაში, 1638 წელს. 1639 წელს, სულთანმა მურად IV-მ იგი ბუდინის ბეილერბეიდ დანიშნა. მის შემდეგ მას ეკავა სილისტრის (თანამედროვე ბულგარეთი), რუმელიის, მარაშის, ვანის, მოსულისა და ქარამანის ბეგლარბეგობის თანამდებობები.

1645 წელს, ოსმალეთის იმდროინდელმა სულთანმა იბრაჰიმ Iმა, იგი მეორედ დანიშნა ბუდის გუბერნატორად. ერთი წლის შემდეგ, ის დანიშნეს დამასკოს ბეილერბეიდ.

1651 წელს, მუსტაფა ფაშა გახდა ალეპოს ბეილერბეი. მან იქ რამდენიმე რეფორმა გაატარა. მათ შორის იყო: მოაწესრიგა გადასახადები, ააშენა სკოლა და ა.შ.
1654 წელს, სულთანმა მეჰმედ IV-მა დიდი ვეზირი ქოჯა დერვიშ მეჰმეთ ფაშა გადააყენა და მის ნაცვლად სწორედ იბშირ ფაშა დანიშნა. მისი ვეზირობა სულ რაღაც 6 თვეს გაგრძელდა.

1655 წლის 11 მაისს, აჯანყებული სიფაჰების ჯარისკაცების დაჟინებული თხოვნით, სულთანმა მეჰმედმა იგი სიკვდილით დაასჯევინა.

## ოჯახი
1653 წელს მან ცოლად შეირთო სულთან აჰმედ I-ის ქალიშვილი, აიშე სულთანი. ამის შემდეგ ის გახდა ოსმანების დინასტიის სიძე (დამატი).

## იხილეთ აგრეთვე
* ოსმალეთის დიდი ვეზირების სია

## სქოლიო
კატეგორია:ოსმალეთის იმპერიის დიდი ვეზირები
კატეგორია:ოსმალეთში მოღვაწე ქართველები
კატეგორია:დაბადებული 1607
კატეგორია:გარდაცვლილი  11 მაისი
კატეგორია:გარდაცვლილი 1655
ყირიმის მუზეუმი

**ყირიმის მუზეუმი** () — ისტორიულ-ეთნოგრაფიული მუზეუმი როსტოვის ოლქის მიასნიკოვის რაიონის სოფელ ყირიმში. განთავსებულია სოფელ ყირიმის კულტურის სახლში. 1987 წელს მიიღო სახალხო მუზეუმი სტატუსი. სოფლის მუზეუმში შესაძლებელია ამთვალიერებელი გაეცნოს ანისის შტოს სომხების ისტორიასა და ყოფა-ცხოვრებას..

მუზეუმის მისამართი: 344113, როსტოვის ოლქი, სოფელი ყირიმი, მიასნიკიანის ქუჩა, კულტურის სახლი.

## მუზეუმის ისტორია 
სომხური კულტურის სახალხო მუზეუმი მდებარეობს როსტოვის ოლქის მიასნიკოვის რაიონის სოფელ ყირიმში. ამჟამინდელი სოფლის მოსახლეები არიან ყირიმის ნახევარკუნძულიდან გადმოსახლებული სომხების შთამომავლები. 

სხვადასხვა დროს ყირიმის ნახევარკუნძული დასახლებული იყო სომხებით, რომლებიც გადმოსახლდნენ მცირე აზიიდან და ბულგარეთიდან. ექვსსაუკუნოვანო ცხოვრების შემდეგ ეკატერინე II-ის 1778 წლს 9 მარტის ბრძანების შესაბამისად, ნებაყოფლობით გადასახლდნენ თანამედროვე როსტოვის ოლქის ტერიტორიაზე. დონის ტერიტორიაზე სომხური დასახლებები გაჩნდა 1779 წელს. ყირიმის ქალაქის მაცხოვრებლები გაასახლდნენ ქალაქ დონის ნახიჭევანში, ხოლო სოფლის მოსახლეობა სოფლებში: ჩალტირი, ყირიმი, ბოლშიე-სალი, სულტან-სალა და ნესვეტაი. გადმოსახლებულებმა მიიღეს რელიგიური თავისუფლება. აშენებდნენ ეკლესიებასა და სამრეკლოებს, ყველა მათგანი დაემორჩლა სომხეთის პატრიარქს, ეჩმაიძინის საპატრიარქოს. 

ისტორიული დოკუმენტები, სომხური კულტურისა და ყოფა-ცხოვრების საგნები შეაგროვეს 1980 წელს შექმნილ სოფლის ისტორიულ-ეთნოგრაფიულ მუზეუმში. მუზეუმის პირველი ხელმძღვანელი იყო აიკა პოპოვიანი. იგი წლების მანძილზე მუშაობდა სკოლაში, სადაც შექმნა სოფლის ისტორიის კუთხე. 1979 წელს ლუკაშინის სახელობის კოლმეურნეობის მმართველებმა გადაწყვიტეს შეექმნათ  ყირიმის ისტორიის მუზეუმი და მისთვის გადაეცათ სოფლის კულტურის სახლის გარკვეული მონაკევეთი. 

მუზეუმის ფონდში მოითვლიდნენ 1 340 ნივთს, წიგნსა და დოკუმენტს. მასალები წარმოდგენილია ქრონოლოგიური რიგის მიხედვით. 1987 წელს სსრკ-ის კულტურის მინისტრის ბრძანების შესაბამისად მიენიჭა სახალხო მუზეუმის სტატუსი.

## ექსპოზიცია 
მუზეუმის ექსპონატები შეაგროვეს სოფლისა და ოლქის მცხოვრებლებმა. ექსპოზიცია წარმოგვიდგენს ანისიდან გამოსახლებული სომხების კულტურასა და ისტორიას, რომელთა შთამომავლებად მიიჩნევიან  დონელი სომხები. მუზეუმში დაცულია ღირებული ფოტოები, დოკუმენტები და ხელნაწერები. 

2005 წლიდან მუზეუმის ხელმძღვანელია ალვარდ პოპოვიანი.

## ლიტერატურა
* Додохян С. Двойной праздник / С. Додохян // Заря коммунизма. – 1985. – 28 февр. – С. 6.
* Крымский музей – хранитель истории армянского народа // Наше время. – 1994. – 5 июня. – С. 2.
* Присвоено звание народного: [Музею села Крым] // Заря коммунизма. – 1987. – 31 окт.
* Саргсян О. Присвоено звание народный / О. Саргсян // Заря коммунизма. – 1987. – 30 окт. – С. 1.
* Шагинян С. Сохранили самобытность нации: [О музее с. Крым] / С. Шагинян // Заря коммунизма. – 1989. – 30 сент. – С. 4.
* Шагинян С. Хранитель истории / С. Шагинян // Заря коммунизма. – 1989. – 17 окт. – С. 2.

## რესურსები ინტერნეტში
* 35 лет музею села Крым
* История музея
* Донские храмы
* Создатель музея донских армян 

## სქოლიო
კატეგორია:როსტოვის ოლქის მუზეუმები
კატეგორია:მუზეუმები ანბანის მიხედვით
ჰაქიმი

**ჰაქიმი** ( — ბრძენი, ექიმი) —  ახლო და შუა აღმოსავლეთის ქვეყნებში ოლქის ან მხარის მმართველი, გუბერნატორი; არბიტრი, ბჭე-მოსამართლე, შუაკაცი.

## ლიტერატურა 
კატეგორია:არაბული ტერმინები
ჰემაჩანდრა

**ჰემაჩანდრა სური** ( ფსევდონიმია, ნამდვილი სახელია **ჩამგადევა**, დ. 1089 — გ. 1173) — ინდოელი (გუჯარათელი) მეცნიერი და მწერალი, ჯაინიზმის აპოლოგეტი. წერდა სინკრიტსა და პრაკრიტებზე. მისი „საქმენი 63 დიდი კაცისა“ ჯაინიზმის მოკლე მითოლოგიური გადმოცემაა, მოგვითხრობს წინასწარმეტყველთა ლეგენდარულ ბიოგრაფიებს, შეიცავს დიდ ფოლკლორულ მასალას და აქვს ისტორიული მნიშვნელობა. სპეციალური პოემა მიუძღვნა თავის მფარველს — გუჯარათის მეფეს კუმარაპალას („საქმენი კუმარაპალასი“). განსაკუთრებით მნიშვნელოვანია მისი გრამატიკული თხზულებანი.

## ლიტერატურა 
## სქოლიო 
კატეგორია:ინდოელი ფილოსოფოსები
კატეგორია:ინდოელი მათემატიკოსები
ლეონიდ დიაკოვი

**ლეონიდ დიაკოვი** (; დ. 20 დეკემბერი, 1932, როგოჟკინო, რსფსრ, სსრკ — გ. 5 თებერვალი, 2017, დონის როსტოვი, რუსეთი) — საბჭოთა და რუსი პოეტი. სსრკ-ის მწერალთა კავშირისა და რუსეთის მწერალთა კავშირის წევრი.

## ბიოგრაფია 
ლეონიდ დიაკოვი დაიბადა 1932 წლის 20 დეკემბერს როსტოვის ოლქის ხუტორ როგოჟკინოში, მეთევზის ოჯახში. დიდი სამამულო ომის დროს მუშაობდა ბუდიონოვის (ამჟამად „წყნარი დონი“) სახელობის მეთევზეთა კოლმეურნეობაში. ომის შემდეგ ხუტორ როგოჟკინოში დაამთავრა სკოლა. შემდეგ სწავლობდა თევზის ინსტიტუტში. მუშაობდა ომის დროიდან მისთვის კარგად ნაცნობ თევზის მრეწველობაში. ХХ საუკუნის 70-იანი წლების დასაწყისიდან დაიწყო ლექსების წერა.  1988 წლიდან იყო სსრკ-ის მწერალთა კავშირის წევრი, შემდეგ რუსეთის მწერალთა კავშირის წევრი.

გარდაიცვალა 2017 წლის 5 თებერვალს დონის როსტოვში.

## შემოქმედება 
ლექსების წერა ადრე, ყმაწვილობაშივე დაიწყო. ლექსების თემა იყო დონის ბუნება, მდინარეები, სტეპები, წელიწადის დროები, მშობლიური ხუტორი როგოჟკინო და ა.შ.. პოეზიით სერიოზულად 1970-იანი წლებიდან დაკავდა. მის ამ გადაწყვეტილებაზე გავლენა იქონიეს პოეტებმა დანიელ დოლინსკიმ, ვლადიმერ ფირსოვმა, ალექსანდრე როგაჩევმა, ნიკოლოზ სკრებოვმა, ანატოლი გრიცენკომ, პროზაიკოსმა ალექსეი კორკიშჩენკომ და სხვებმა.

პოეტის პირველი ბეჭდური გამოცემები გამოჩნდა „Вечерный Ростов“-ში (), „Молот“-ში (), „Комсомольец“-ში (), მოსკოვის გაზეთებსა და ჟურნალებში: „Литературная газета“ (), „Дон“ (), „Подъем“ (), „Молодая гвардия“ (), „Москва“ (), „Дружба“ (). აგრეთვე იბეჭდებოდა ბულგარულ გაზეთებში.

მისი პირველი წიგნი „Белогривый ливень“ () 1979 წელს გამოიცა. შემდეგ როსტოვისა და მოსკოვის გამომცემლობებში გამოიცა წიგნები: „Кланяюсь Дону“ (), „Русые вербы“ (), „Лето любви“ (), „Лирика“ () და სხვ. 1988 წელს, მისი ლექსების მესამე წიგნის გამოსვლის შემდეგ, სსრკ-ის მწერალთა კავშირში გაწევრიანდა.

## ჯილდოები 
* ვიტალი ზაკრუტკინის სახელობის ლიტერატურული პრემიის ლაურეატი (1997) — წიგნისათვის „От сердца к сердцу“ ().
* მიხეილ შოლოხოვის დაბადებიდან 100 წლისთავისადმი მიძღვნილი კონკურსის ლაურეატი (2005) — წიგნისათვის „Песня о Доне“ ().

## შრომები 
ლეონიდ დიაკოვი იყო შემდეგი პოეტური კრებულების ავტორი:
* Белогривый ливень. 1979.
* Кланяюсь Дону. 1983.
* Русые вербы. 1984.
* Лето любви. 1988.
* Лирика. 1992.
* Трава синеокая. 1992.
* От сердца к сердцу. 1994.
* Светлая музыка осени. 1997.
* Признание в любви. 2000.
* Уходит лето. 2002.
* Песня о Доне. 2003.

## ლიტერატურა 
* Справочник. Ростовское региональное отделение Союза писателей России. Ростов-на-Дону, 2011г. Леонид Владимирович Дьяков, с. 26.
* Грачев Д. Знаменитые наши земляки /Д. Грачев //Азовская неделя. – 2008. – 27 марта. С. 3.
* Тартынский Л. Поэт не из расчета, а по велению души // Вечерний Ростов. 2008. 11 января.  С. 8.

## ინტერნეტ-რესურსები 
* ლეონიდ დიაკოვი
* გარდაიცვალა ლეონიდ დიაკოვი
* Владимирович Дьяков. რუსეთის მწერალთა კავშირი.

## სქოლიო
კატეგორია:რუსი პოეტები
კატეგორია:დაბადებული  20 დეკემბერი
კატეგორია:დაბადებული  1932
კატეგორია:გარდაცვლილი  5 თებერვალი
კატეგორია:გარდაცვლილი 2017
კატეგორია:მწერლები ანბანის მიხედვით
ცინა

**ლუციუს კორნელიუს ცინა** (; ძვ. წ. I საუკუნე) — ძველი რომაელი პოლიტიკური მოღვაწე. თავი გამოიჩინა მოკავშირეთა ომში. ძვ. წ. 87 წელს კონსულობა მიიღო. გაიუს მარიუსის მხარეზე გამოდიოდა. სულას აზიაში გამგზავრების შემდეგ (87) ცინა მის წინააღმდეგ გამოვიდა, მაგრამ დამარცხდა და კამპანიაში გაიქცა. იქ განლაგებული ლეგიონების დახმარებით რომზე ილაშქრა, აიღო იგი და მონები გაათავისუფლა. ძვ. წ. 86 წელს მარიუსთან ერთად კონსული იყო. მისი სიკვდილის შემდეგ მარიუსის პარტიის ლიდერი გახდა და სირიიდან დაბრუნებული (84) სულას წინააღმდეგ საბრძოლველად ემზადებოდა. მაგრამ აჯანყებულმა ჯარისკაცებმა იმავე წელს მოკლეს.

## ლიტერატურა 
კატეგორია:ძველი რომაელი პოლიტიკოსები
კატეგორია:ძველი რომაელი კონსულები
კატეგორია:გარდაცვლილი ძვ. წ. 84
კატეგორია:დაბადების წელი უცნობია
კატეგორია:თანამდებობაზე გარდაცვლილი რომის კონსულები
ცენოლესტისებრნი

**ცენოლესტისებრნი** () — ძუძუმწოვრების ოჯახი ცენოლესტების რიგისა. მათი სხეულის სიგრძეა 9-14 სმ. აქვთ მოგრძო თავი, პატარა თვალები და ყურები, ხუთთითიანი კიდურები, ძალზრ პრიმიტიული თავის ტვინი. ოჯახში 7 სახეობაა, რომლებიც განეკუთვნებიან 3 გვარს: ეკვადორული (), პერუული () და ჩილური () ცენოლესტები. გავრცელებული არიან სამხრეთ ამერიკის დასავლეთით, სამხრეთ ვენესუელიდან სამხრეთ ჩილემდე. ბინადრობენ ტყის ზოლში, მთებში ადიან 4000 მეტრამდე. აქტიურნი არიან ღამით. იკვებებიან უხერხემლო ცხოველებით. მცირერიცხვოვანი არიან.

## ლიტერატურა 
*
კატეგორია:ცენოლესტები
ცერატოზავრი

**ცერატოზავრი** () — ამომწყდარი ქვეწარმავლების გვარი დინოზავრების ზერიგისა. ცხვირის ძვლებზე დიდი გამონაზარდი ჰქონდა, რომელიც ალბათ რქის ხორკლიან ფუძეს წარმოადგენდა. ცნობილია ცერატოზავრის 4 (ადრე ერთი) სახეობა. Ceratosaurus nasicornis-ის ჩონჩხი ნაპოვნია ჩრდილოეთ ამერიკის ზედა იურულ ნალექებში. დიდტანიანი ორფეხა მტაცებელი იყო, რომლის სიმაღლე 3 მეტრს აღწევდა.

## ლიტერატურა 
კატეგორია:ცერატოზავრისებრნი
გაეროს უშიშროების საბჭოს რეზოლუცია 896

**გაეროს უშიშროების საბჭოს რეზოლუცია 896** მიიღეს ერთხმად 1994 წლის 31 იანვარს. ქართულ-აფხაზური ომის შესახებ, უშიშროების საბჭოს წინა 849 (1993), 854 (1993), 858 (1993), 876 (1993), 881 (1993) და 892 (1994), ასევე გაეროს სამშვიდობო ძალების უსაფრთხოებაზე 868 რეზოლუციის დამტკიცებით, საბჭომ განიხილა აფხაზეთსა და საქართველოში სამშვიდობო ძალების შესაძლო ჩამოყალიბება და სამშვიდობო პროცესი.

უშიშროების საბჭო მიესალმა ჟენევის მოლაპარაკებების მეორე რაუნდის კომუნიკეს ხელმოწერას, რომელშიც აღენიშნა ურთიერთგაგების მემორანდუმი და ორივე მხარის თანხმობა, მათი ვალდებულებების შესრულებისკენ. ორივე მხარე დათანხმდა გაეროს სამშვიდობო ძალების ან სხვა ძალების განთავსებას, რომლებიც გაეროს მიერ ავტორიზაციის ქვეშ მოექცევიან. საბჭო მიესალმა 1994 წლის 8 თებერვალს მოსკოვში დაგეგმილი მოლაპარაკებებს და გენერალური მდივნის, ბუტროს ბუტროს-გალის და მისი სპეციალური წარმომადგენლის განზრახვას, 1994 წლის 22 თებერვალს, მოლაპარაკებების ახალი რაუნდის დაწყების შესახებ. საქართველოში, სადაც აფხაზეთიდან დაახლოებით 300 ათასი დევნილი იმყოფებოდა, სიტუაციის სიმძიმე აღიარეს.

მხარეებს მოუწოდეს მალევე განაახლონ მოლაპარაკებები და მიუთითეს, რომ მიიღონ გადაწყვეტილება, სადაც საქართველოს სუვერენიტეტი და ტერიტორიული მთლიანობა დაცული უნდა ყოფილიყო. ამავე დროს, ხაზი გაესვა, რომ პროგრესი უნდა მოხდეს აფხაზეთის პოლიტიკურ სტატუსზე. 1994 წლის 7 მარტამდე გადავადდა გაეროს დამკვირვებელთა მისიის მანდატი საქართველოში (UNOMIG), საჭიროების შემთხვევაში მისი ძალაუფლების გაზრდის მიზნით.

აღინიშნა გენერალური მდივნის მიერ აფხაზეთში სამშვიდობო მისიის ჩამოყალიბების შესახებ ორი ვარიანტი და მას ასევე მოეთხოვა მოლაპარაკებების მესამე რაუნდის მიმდინარეობის შესახებ ანგარიშის მომზადება და ნებისმიერი გარემოება, რომლის მიხედვითაც საჭირო იქნება ძალის გაგზავნა. ეს ყველაფერი კი იქნება დამოკიდებული მოლაპარაკებებში მიღწეულ პროგრესზე.

რეზოლუციამ აღიარა, რომ ყველა ლტოლვილს და იძულებით გადაადგილებულ პირს, ჰქონდა თავიანთ სახლებში დაბრუნების უფლება და ყველა მხარეს უნდა უზრუნველყო ეს პროცესი და შეათანხმა საამისო გრაფიკი. აფხაზეთის დემოგრაფიული შემადგენლობის შეცვლის ყველა მცდელობა, მათ შორის უცხო პირების ჩამოსახლების გზით, დაგმეს. საბოლოო ჯამში, ყველა მხარეს მოუწოდეს, პატივი სცენ ცეცხლის შეწყვეტას შესახებ რეჟიმს და უზრუნველყონ გაერთიანებული ერების ორგანიზაციის პერსონალის უსაფრთხოება, აგრეთვე წევრ სახელმწიფოებს მოუწოდეს, ხელი შეუწყონ საქართველოში შემოწირულობებს, კონფლიქტის შედეგების დასაძლევად.

## იხილეთ აგრეთვე
* სოხუმის დაცემა
* გაეროს მისია საქართველოში
* გაეროს უშიშროების საბჭოს რეზოლუციები აფხაზეთის შესახებ
* აფხაზეთის ომი

## რესურსები ინტერნეტში
*[რეზოლუციის ტექსტი undocs.org-ზე](https://undocs.org/S/RES/896(1994))

## სქოლიო
896
კატეგორია:გაეროს უშიშროების საბჭოს რეზოლუციები აფხაზეთის შესახებ
კატეგორია:გაეროს უშიშროების საბჭოს რეზოლუციები საქართველოს შესახებ
კატეგორია:აფხაზეთის კონფლიქტი
კატეგორია:1994 წელი საქართველოში